SUPER ขายหุ้นวินด์ฟาร์มเวียดนาม ”SWEC1” 50.99% รับเงิน 272 ลบ.
SUPER ขายหุ้นวินด์ฟาร์มเวียดนาม ”SWEC1” 50.99% รับเงิน 272 ลบ.
17 พ.ย. 2563

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER เปิดเผยว่า ที่ประชุมคณะกรรมการบริษัท ครั้งที่ 7/2563 เมื่อวันที่ 16 พ.ย.63 มีมติอนุมัติจำหน่ายเงินลงทุนใน Super Wind Energy Cong Ly 1 Joint Stock Company (SWEC1) ซึ่งเป็นบริษัทย่อยของบริษัทที่ประเทศเวียดนาม จำนวน 117,277 หุ้น คิดเป็นสัดส่วนร้อยละ 50.99 ของทุนจดทะเบียน มูลค่า  200,640,799,617.04 เวียดนามดอง หรือประมาณ 272.07 ล้านบาท
ทั้งนี้ บริษัท ซุปเปอร์ วินด์ เอนเนอร์ยี จำกัด (SWE) และบริษัท ซุปเปอร์ เอนเนอร์ยี กรุ๊ป จำกัด (SEG) ซึ่งเป็นบริษัทย่อยของบริษัท ได้เจรจาตกลงกับ Cong Ly Construction-Commerce-Tourism Company Limited (Cong Ly) บริษัทในประเทศเวียดนาม เพื่อจำหน่ายเงินลงทุนใน SWEC1 ในสัดส่วน 50.99 ของทุนจดทะเบียน ทั้งนี้ Cong Ly เป็นผู้ถือหุ้นใน SWEC1 ในสัดส่วน 49.00 และเป็นบุคคลที่ไม่มีความเกี่ยวข้องกับบริษัท